ועדת העלייה, הקליטה והתפוצות, כנסת 25, פרוטוקול מספר 94, 2023-10-16 00:00

עודד פורר: שלום לכולם, היום ה-16 באוקטובר 2023, א' בחשוון תשפ"ד, אנחנו פותחים את ישיבת ועדת העלייה, הקליטה והתפוצות

עודד פורר:  הנושא הראשון על סדר-היום: "התנהלות הרשתות החברתיות והסרת תכנים אנטישמיים ופוגעניים ברשת בתקופת מבצע חרבות ברזל"

עודד פורר:  ברשותכם, נפתח את הישיבה בדקת דומייה

עודד פורר:      הדיון הזה מתקיים לאור אירועים שקרו כאן בסוף השבוע שעבר, אותה מתקפה נפשעת של מפלצות שטבחו, שרפו, רצחו, ביתרו אזרחיות ואזרחים, ילדות וילדים, נשים וגברים, רק בגלל שהם יהודים, רק בגלל שהם ישראליים

עודד פורר:  המתקפה הנפשעת הזאת, שאין כדוגמתה אפילו בהיסטוריה של אירועי הטרור המזוויעים ביותר, היא כזאת שאנחנו נדע את תוצאותיה רק בעוד ימים ושבועות ארוכים

עודד פורר:  מאחוריי, על קירות הוועדה, תלויים תמונותיהם של חטופים, מגילאי 3 חודשים ועד 84-85, עדיין אוספים את הנתונים

עודד פורר:      לצערי, כנראה התמונות האלה הולכות ללוות אותנו תקופה ארוכה

עודד פורר:  אני ביקשתי שהתמונות האלה יתלו כאן, בחדר הוועדה, כדי שאף אחד מאיתנו לא יוכל לשכוח אף תמונה מהתמונות האלה בכל רגע ובכל דיון שאנחנו עושים

עודד פורר:  הם צריכים ללוות אותנו כמו תמונותיהם של למעלה מ-1,200 ההרוגים שנרצחו, שנפלו בקרבות על הגנת מדינת ישראל

עודד פורר:       בתוך כך אני חייב לומר מילה לממשלה

עודד פורר:  אני אחסוך את מילות הביקורת שלי, שנאמרו כאן הרבה במהלך עשרת החודשים האחרונים, אבל אני רוצה להגיד מילה צופה פני עתיד

עודד פורר:  לא מתקבל על הדעת ולא יתקבל על הדעת מצב שבו מדינת ישראל תנהג ותיתן הטבות הומניטריות כאלו או אחרות לרצועת עזה מבלי שבמשוואה ההומניטרית בצד השני נקבל מידע הומניטרי ואפשרות להכניס תרופות וסיוע לאותם חטופות וחטופים

עודד פורר:  לא מתקבל על הדעת

עודד פורר:  לא מתקבל על הדעת שתעבור טיפה אחת של מים מכאן לרצועת עזה בזמן שאני לא יודע אם החטופות והחטופים שלנו שותים מים

עודד פורר:  לא מתקבל על הדעת שתיכנס תרופה לרצועת עזה מבלי שאני יודע אם החטופות והחטופים שלנו מקבלים את התרופות שמגיעות להם

עודד פורר:  לא מתקבל על הדעת שיתקבל איזשהו מידע הומניטרי, איזשהו סיוע, שמדינת ישראל תאפשר איזשהו מסדרון, בה בעת שאין שום מסדרון הומניטרי לחטופות ולחטופים שלנו

עודד פורר:       זאת המשוואה שאני מצפה מממשלת ישראל לקבוע

עודד פורר:  זאת המשוואה שאני חושב שכל עם ישראל מצפה מהממשלה לקבוע, ויש לה את כל הגיבוי – אין פה קואליציה ואופוזיציה, יש פה את עם ישראל ומדינת ישראל שנמצאת במלחמה מול מפלצות, שברור לחלוטין שאם היו מצליחות להגיע צפונה יותר, להישאר יותר זמן, כל זה היה רק בשביל לבצע עוד ועוד טבח, רצח ועוד שלל מעשים שאני לא רוצה אפילו לעלות על דל שפתיי

עודד פורר:       מכאן גם מתנהלת מלחמה של מדינת ישראל על האמת

עודד פורר:  פייק ניוז שמופץ ברשתות החברתיות, פייק ניוז שמופץ על מה עשו אותם מחבלים מחמאס, אותם מפלצות

עודד פורר:  אנחנו רואים שגם יש כאלה שמכחישים בכלל את האירוע הזה

עודד פורר:  בדיוק כמו שמצאנו את עצמנו נלחמים בהכחשות שואה, גם עכשיו אנחנו מוצאים את עצמנו נלחמים בהכחשה של מה שקרה כאן, והמאבק הזה, המאבק הציבורי הזה, המאבק הבלתי נגמר הזה על דעת הקהל, כדי שהעולם יידע, כדי שהעולם יראה, כדי שהעולם יכיר, כדי שהצדק ייעשה, הוא מאבק שיתחולל ויתנהל כל העת, ומקום נכבד במאבק הזה הוא ברשתות החברתיות, בכל אותם מרחבים וירטואליים שבהרבה מאוד מקרים פרוצים לחלוטין

עודד פורר:       עסקנו בזה בנושאים אחרים – בנושאים של אנטישמיות, בנושאים של ילדים – אבל עכשיו זה הנושא שצריך להעסיק את מדינת ישראל, התכנים הפוגעניים שמעלים לרשת מאז אותו מבצע, התכנים האנטישמיים שמעלים לרשת, היכולת שלנו לתווך את האמת הזאת לעולם כולו וגם לאזרחי ישראל

עודד פורר:  לצערי, בדיון הזה לא נוכחים נציגים של הרשתות החברתיות שהזמנו אותם בפעם הראשונה, הם היו פה בכמה וכמה דיונים, בדיון הזה הם סירבו להגיע מטעמיהם, מסיבות כאלה ואחרות – לא רוצים לבזבז את זמנם – אבל, א', עצם העובדה שהם לא מגיעים לפה ולא שולחים נציג היא בלתי מקובלת, אבל היא לא תשפיע על הנחישות שלנו לפעול כנגד כל פעילות כזאת שמתבצעת ברשת, ומצופה מהבית הזה, מצופה מחברי הכנסת, מצופה מהממשלה, לייצר את הרגולציה המתאימה כדי שלא נראה את התכנים הפוגעניים האלה ברשת

עודד פורר:      יחד עם זאת, אנחנו נעבור כאן על כמה וכמה דברים שגילינו וראינו

עודד פורר:  גם ראינו איך מאפשרים לשים תכנים פוגעניים מצד פרו פלסטינים ולא מסירים אותם ולא חוסמים אותם, ומהצד השני, כשעולה תוכן פרו ישראלי הוא מוסר מיד בתוך התקפות של פלסטינים כדי לדווח על החשבון כחשבון פוגעני

עודד פורר:  יש כאן כמה וכמה בעיות שאנחנו נבקש ונדרוש מהממשלה תשובות

עודד פורר:       נמצאות אתנו שתיים ממשפחות החטופים, ממטה החטופים והנעדרים, ג'ניפר מסטר נמצאת אתנו בזום

עודד פורר:  רשות הדיבור שלך

ג'ניפר מסטר: תודה רבה על הזכות להשתתף בוועדה הזאת

ג'ניפר מסטר:  אני בת הזוג של הנעדר אנדריי קוזלוב

ג'ניפר מסטר:  הוא עלה לארץ לפני כשנה וחצי

ג'ניפר מסטר:  הוא ראה במדינה שלנו מקום שהוא לא רק מפלט אלא ההזדמנות לחיים חדשים, להתפתחות, להגשמת חלומות, לחיים בשלווה בתור יהודי במדינת ישראל

ג'ניפר מסטר:  אנדריי מאוד אוהב את המדינה

ג'ניפר מסטר:  הוא הרגיש שסוף-סוף הוא יכול לנשום לרווחה ללא פחד

ג'ניפר מסטר:       הוא היה כאן לבד עם כמה עולים שחלקו אתו את החלום ועברו ביחד את פרויקט "מסע"

ג'ניפר מסטר:  הכרתי בחור מדהים, חיובי, עם המון תשוקה לחיים, בן-אדם שמאוד רוצה להשתלב בחברה הישראלית וללמוד את השפה העברית

ג'ניפר מסטר:  המשפחה שלו נשארה שם, כך שיש לו בארץ אותי, שאני בת הזוג שלו, וכמה חברים

ג'ניפר מסטר:  אנחנו נלחמים למענו ולמען משפחתו למצוא אותו

ג'ניפר מסטר:  זה לא רק למעני ושבן הזוג שלי יחזור אלי, זה באמת בשביל להשמיע את הקול של המשפחה ואת הקול שלו

ג'ניפר מסטר:       הבקשה שלי בתור צברית, אזרחית מדינת ישראל, היא באמת לא להזניח אף חטוף ואף נעדר

ג'ניפר מסטר:  אני חלק מהמטה למשפחות נעדרות וחטופים ואנחנו מבקשים שאם צריך לבקש סיוע מחו"ל בזיהוי נעדרים וגופות אז בבקשה בואו נעשה את זה בשביל להאיץ את התהליך הזה

ג'ניפר מסטר:  אנחנו מבקשים בבקשה רשימה מאומתת של החטופים, מי נמצא שם, זה מאוד מאוד חשוב

ג'ניפר מסטר:  לחיות באי הוודאות הזה זה נורא

ג'ניפר מסטר:  להעביר יום יום ולא לדעת האם הוא חי, האם הוא מת, האם הוא חטוף, איפה הוא, זה נורא, ולא לספק תשובות למשפחתו, שנמצאים שם בחוסר אונים ולא יכולים להגיע לכאן

ג'ניפר מסטר:      אני לא רוצה לתת לקול של אנדריי להיעלם

ג'ניפר מסטר:  אני רוצה שהקול שלא יישמע ויישמע בקול רם, בתור אזרח ישראלי

ג'ניפר מסטר:  אני לא חושבת שהוא יכול לקבל איזשהו סיוע בתור אזרח רוסי, לכן אני באמת פונה אליכם, בבקשה רבה

ג'ניפר מסטר:  אני לא יודע אם יכול להתקיים תיווך בין רוסיה לבין עזה

ג'ניפר מסטר:  אני באמת רוצה לדעת מה קורה עם בן הזוג שלי

ג'ניפר מסטר:  זה כבר 10 ימים בלי ידיעה, זה מאוד-מאוד  קשה לי, ולא רק לי, לכל משפחות הנעדרים והחטופים

ג'ניפר מסטר:  אנחנו מבקשים שתעזרו לנו, שתשמעו אותנו, שתשמרו עלינו בתור אזרחים, שאנחנו נדע שאנחנו בטוחים כאן וששומעים ורואים אותנו

ג'ניפר מסטר:  המון תודה שנתתם לי לדבר

ג'ניפר מסטר:       בקשר לנושא השיחה היום, אני בעצמי נתקלת המון ברשתות בהכחשה של מה שקרה ואני עושה ככל שביכולתי, מדווחת על התגובות האלה או מתווכחת בעצמי

ג'ניפר מסטר:  רק אתמול מישהי כתבה לי שאנחנו ממציאים את זה ש-40 גופות של תינוקות נמצאו ללא ראש, שהכל המצאה

ג'ניפר מסטר:  זו לוחמה בחזיתות רבות, במיוחד התקשורתית, במיוחד ברשתות החברתיות

ג'ניפר מסטר:  זה פשוט לא יאמן שכך מכחישים משהו שקרה רק לפני כמה ימים

עודד פורר: ג'ניפר, תודה רבה שמצאת את הכוח לעלות לכאן

עודד פורר:  אני רק אציין שהתמונות שנמצאות מאחוריי זה בגלל יוזמה פרטית של אנשים מארצות הברי, שפשוט העלו את כל התמונות האלה בפורמט הזה, של kidnapped

עודד פורר:  הם העלו את זה בשפות שונות כדי שבכל מדינה אפשר יהיה להדפיס את זה באופן עצמאי ולהציף את זה ברחובות

עודד פורר:  כל העולם צריך לדעת, בכל מקום צריכים לדעת, מה קרה כאן, וגם אנחנו משתתפים במאמץ הזה

עודד פורר:       ג'ון ורייצ'ל גולדברג, הוריו של הירש, נמצאים אתנו בזום

יוסף גולדברג: תודה רבה

יוסף גולדברג:  אני ג'ון פולין, אבא של הירש גולדברג-פולין

יוסף גולדברג:  במקרה שלנו, אנחנו יודעים משלושה עדים שהיו עם הבן שלנו, הוא היה בפסטיבל המוזיקה, נכנסו לא מעט אנשים למיגונית שם, בדרום, צומת ראם

יוסף גולדברג:  מה שאנחנו יודעים משלושה עדים שהיו שם זה שהיה ירי רימונים רב, בלגן, ב-9 בבוקר הוציאו את הבן שלנו, הירש, ועוד כמה אנשים

יוסף גולדברג:  אנחנו מבינים מהעדים שנקטעה לו היד במרכז בצד שמאל – הוא שמאלי אגב – הוא דימם הרבה ולקחו אותו, העלו אותו על טנדר ומאז אנחנו לא יודעים כלום

יוסף גולדברג:      אני מסכים במאה אחוז עם ג'ניפר שאנחנו רוצים לקבל מידע את מי הם מחזיקים, איפה הם מחזיקים אותם וכו', אבל יש לי עוד בקשה אחת, בקשה ספציפית וברורה: אני בקשר כל יום עם הצלב האדום

יוסף גולדברג:  הבן שלי – והוא לא היחיד, אני יודע את זה – זקוק באופן מידי לטיפול רפואי, אם הוא עוד חי

יוסף גולדברג:  אני בקשר כל יום עם הצלב האדום, הם אומרים לי: אין לנו מה לעשות, חמאס לא נותן לנו להיכנס, להגיע לחטופים, אין לנו גישה בכלל לחטופים

יוסף גולדברג:  הבקשה שלי – אני לא מבין למה זה היום העשירי  ואין 50 מדיניות בעולם, 100 מדינות בעולם, שחותמות על כמה משפטים, זה יכול להיות ממש קצר, שדורשים מעולם להשפיע על חמאס להכניס את הצלב האדום למי שזקוק לטיפול רפואי, שהם יקבלו באופן הכי מיידי שאפשר

עודד פורר: תודה רבה, ג'ון

עודד פורר:  חברת הכנסת צגה מלקו

צגה מלקו: זה שבוע קשה ואני אתמקד יותר בנושא של הפצת שקרים ברשתות החברתיות

צגה מלקו:  אנחנו מתמודדים ברשתות חברתיות היום, יום אחרי האסון הזה, עם מסרים שקריים וגם אנחנו רואים את ההשוואות, שמנסים להשוות אותנו עם הברברים האלה

צגה מלקו:  זה לא נכון

צגה מלקו:  חבל שנציגי הרשתות לא נמצאים פה

עודד פורר: זה לא חבל, זו שערורייה

עודד פורר:  זה חלק מהעניין שהרגולציה במדינת ישראל משאירה אותם כאיזשהו גוף שהם אדוני הארץ

עודד פורר:  את הדבר הזה צריך לשנות

עודד פורר:  זה שונה במדינות אחרות בעולם, במקומות אחרים בעולם

עודד פורר:  זה שונה גם ברמת חקיקה גם בארצות הברית וגם באירופה

עודד פורר:  אין שום סיבה שבמדינת ישראל הם יוכלו לפעול ככל העולה על רוחם

עידן רול: יש נימוק, אדוני היושב-ראש, למה הם לא הגיעו? הם הגיעו לוועדה בעבר

עודד פורר: הם הגיעו לכל הוועדות בעבר

עודד פורר:  הם אמרו שהם פשוט מאוד מאוד עסוקים בהסרת תכנים והם לא רוצים לבזבז את זמנם בלהגיע לכאן

עודד פורר:  את אותה תשובה במקרה בדיוק קיבלנו מכל הרשתות החברתיות

עודד פורר:  כלומר, ברור לחלוטין שהן נמנעות מלהגיע לך והן יודעות למה הן נמנעות

עודד פורר:       אני חייב לומר בהקשר הזה שצריך לזכור שנציגי הרשתות החברתיות האלה כאן בישראל זה חבר'ה ישראלים שאני בטוח שלא תמיד מסכימים בהכרח עם מדיניות המטה שלהם במדינות האם של אותם עסקים, ולכן הם לא יכלו לבוא אולי בהכרח ולייצג את העמדה האמיתית שאומרת: חבר'ה, לא מסירים מספיק תכנים, לא פועלים כנגד העניין הזה

עודד פורר:  כל רשת עם העניין שלה

עודד פורר:  צריך להבין שבכל יום שעובר נגרם נזק

עודד פורר:  כל יום שעובר נגרם נזק מטיקטוק, מפייסבוק, מאינסטגרם, בכל יום כזה, וחייבים לפעול

עודד פורר:  פה משרדי הממשלה – שתכף אני ארצה את ההתייחסות שלהם – חייבים להיות פה הרבה יותר אקטיביסטיים

צגה מלקו: << דובר >> צגה מלקו (הליכוד): << דובר >>    

צגה מלקו: לכן אני רוצה להגיד שקודם כל צריך להוציא קריאה חד משמעית פה שלא יכול להיות שנציגי הרשתות החברתיות לא רק שלא מגיעים, הם לא מורידים

צגה מלקו:  כשאתה מסתכל בהשוואה כמה שניות מחזיקים המסרים של הפלסטינים או פרו פלסטינים ביחס למסרים שלנו – זה לא יכול להיות

צגה מלקו:  לא מתקבל על הדעת

צגה מלקו:  במלחמה נגד הטרור הארור הזה אנחנו לא יכולים לשבת בשילוב ידיים

צגה מלקו:  לכן אני חושבת שצריך להסדיר את הדבר הזה כמה שיותר מהר וגם להוציא קריאה חד משמעית, שאינה משתמעת לשתי פנים

צגה מלקו:  אין דבר כזה שלא יופיעו פה

צגה מלקו:  אנחנו ראינו אותם בעבר, למה הם לא באים היום?  למה?     

עודד פורר: אם היינו עושים דיון בוועדת הכספים על מיסוי החברות האלה הם היו מגיעים

צגה מלקו: בדיוק

צגה מלקו:  לכן אני חושבת שהוועדה הזאת צריכה להוציא קריאה

צגה מלקו:  אנחנו היום נמצאים בהתקפה

צגה מלקו:  אני אספר לכם בתור יוצאת אתיופיה – באתיופיה יש 110 מיליון אנשים, האתיופים פזורים בכל העולם, בארצות הברית יש כמה מיליונים, בקנדה, באוסטרליה, בערב הסעודית, בכל מקום, אתם לא תאמינו איך אנחנו נלחמים, כל אחד בהתנדבות שלו, להסביר את המצב הקיים

צגה מלקו:  ברשתות חברתיות, לעומת זאת, את המסרים שלנו אחרי שנייה מורידים ואת המסרים שנגדנו משאירים

צגה מלקו:  לכן לא יכולים להשלים עם הדבר הזה

צגה מלקו:  אדוני היושב-ראש, תיקח את היוזמה, אתה יודע איך לפעול ואנחנו צריכים להפסיק את זה אחת ולתמיד

צגה מלקו:  הם פוגעים בנו

צגה מלקו:  המלחמה הפכה להיות עכשיו בזירה הבינלאומית, בזירה של הרשתות החברתיות

צגה מלקו:  זה לא יכול להיות

צגה מלקו:  אנחנו יודעים את האמת אבל ברשתות חברתיות מעוותים את האמת

עודד פורר: תודה רבה

עודד פורר:  התייחסות של עמית אפרתי, מנהל אגף בכיר מאבק באנטישמיות, משרד התפוצות

עודד פורר:  עמית, ברור פה לחלוטין שאנחנו נמצאים בנקודת זמן מאוד מאוד קריטית

עודד פורר:  זה לא דיון שאנחנו רוצים למרוח אותו על שעתיים

עודד פורר:  אנחנו יודעים כבר שבעצם לא קיים שום דבר מבחינת היכולת הממשלתית לאכיפה מבחינת חוק ורגולציה

עודד פורר:  אני רוצה לדעת האם מקודמות – ואם לא מקדמות למה לא מקדמות ומתי תקודמנה – תקנות לשעת חירום שמאפשרות לממשלה לפעול באופן מיידי אל מול החברות האלה להסרת תכנים בהקשר של הכחשת הטבח, בהקשר של הסרת תכנים, אחריות על תכנים ופגיעה במדינת בישראל

עודד פורר:  אנחנו נמצאים במצב מלחמה ולא יכול להיות שהממשלה מטפלת בגירוש של איזה כתב מאלג'זירה אבל בכל המרחב המקוון לא

עודד פורר:  משרד התקשורת לא בדיון פה אבל אני אפנה אליהם גם בכתב

עודד פורר:  זה חונה אצלכם ואצל משרד התקשורת, אחד מהשניים

עמית אפרתי: המשרד פועל בשני כיוונים של הסתה ואנטישמיות ברשתות החברתיות, גם על רקע המלחמה וגם באופן כללי

עמית אפרתי:  כרגע כמובן אנחנו עושים את זה ביתר שאת

עמית אפרתי:  אנחנו מפרסמים דוחות אחת ליומיים לגבי אנטישמיות במרחב המקוון

עמית אפרתי:  אני אשמח להציג נתונים

עמית אפרתי:  מערכות הניטור שלנו זיהו מתחילת המלחמה מעל 150,000 תכנים שמכילים חומרים אנטישמיים ומסיתים לטרור, עלייה של 450% בהשוואה למצב לפני המלחמה

עמית אפרתי:  משהו מאוד מאוד מדאיג שאנחנו רואים הוא שחלק ניכר מהפוסטים האלה מכיל גם תכנים אלימים, קריאות ממשיות לפגיעה ביהודים ובישראלים

עמית אפרתי:  אנחנו רואים פה גם עליה של 1200%

עמית אפרתי:  את רוב המגמות אנחנו רואים בעיקר בצרפת, בפריז ובמרסיי

עודד פורר: אתם מנטרים רק פייסבוק או מה שאתה אומר זה טיקטוק, פייסבוק, אינסטגרם, הכל?     

עמית אפרתי: אנחנו מנטרים כ-15 רשתות חברתיות שונות

עמית אפרתי:  יש הרבה מאוד דגש על טוויטר, יש דגש על רשתות של ימין קיצוני, על טלגרם ועל הרבה מאוד רשתות

עמית אפרתי:  אנחנו אוספים ממגוון רחב של רשתות חברתיות

עמית אפרתי:  כמו שציינתי, אנחנו רואים עלייה של 1200% בתכנים שמכילים גם קריאות לאלימות

עמית אפרתי:  ציינתי את המוקדים המרכזיים שאנחנו מזהים, שזה הערים פריז ומרסיי בצרפת, לוס אנג'לס וניו יורק בארצות הברית, ואנחנו רואים גם עלייה מאוד מדאיגה באמריקה הלטינית, אנחנו רואים בבואנוס איירס, סנטיאגו דה-צ'ילה

עמית אפרתי:  כמובן שרוב התכנים הם מסוג אנטישמיות חדשה, מעל 80%

עמית אפרתי:       אנחנו עוקבים כמובן גם אחרי האשטאגים המרכזיים שבאמצעותם מפיצים תכנים אנטישמיים

עמית אפרתי:  זה בציר של ניטור

עמית אפרתי:  אנחנו מפיצים את זה אחת ליומיים גם לרשתות החברתיות, גם לארגונים ברחבי העולם, על מנת להפעיל הרבה מאוד לחץ עליהם מגורמים שונים

עמית אפרתי:  את זה אנחנו מנגישים

עמית אפרתי:  שלחתי לצוות הוועדה, אני אשמח כמובן להפיץ לכל מי שצריך כדי שיעקבו אחרי הדברים האלה

עמית אפרתי:       בציר של הפעולה הסדרנו שיתוף פעולה עם מחלקת הסייבר בפרקליטות

עמית אפרתי:  אנחנו מעבירים להם עכשיו אחת ליום רשימה של פוסטים בעלי חשיפה גבוהה שמכילים תכנים אנטישמיים ומסיתים לטרור

עמית אפרתי:  אנחנו עושים את זה ממערכות שלנו והיום אנחנו מוציאים גם קול קורא לקהילות היהודיות ולארגוני חברה אזרחית שיעבירו לנו כל דיווח שמתקבל לגבי פוסט אנטישמי מסית לטרור או פייק ניוז של ממש ואנחנו נרכז את כל הדיווחים האלה עבור הפרקליטות, נבצע סינון ראשוני ונעביר את זה בצורה מרוכזת

עמית אפרתי:       חוץ מזה אנחנו גם הפצנו את כל עמודי הרשתות החברתיות של ארגוני טרור לכל מי שצריך

עמית אפרתי:  יש פה הרבה גורמים, ממש משולב, גם של גורמים אזרחים מישראל ומהעולם וגם דרך משרד החוץ

עמית אפרתי:  אני מסכים לגבי זה שצריך פה לקחת איזשהו צעד קדימה, אנחנו כרגע פועלים גם בהיבטים של איתור ומנגישים את זה גם לפלטפורמות עצמן וגם בהיבטים של פעילות ממוקדת בהקשרים לפוסטים ספציפיים שאנחנו מרכזים הכל בשטח לפרקליטות המדינה

עודד פורר: תודה

עודד פורר:  אני רוצה את התייחסות הפרקליטות

עודד פורר:  אור ארבר, מחלקת הסייבר

אורי אורבך: מחלקת הסייבר נכנסה למערכה הזו בצורה מאוד מאוד משמעותית

אורי אורבך:  המחלקה פועלת באופן מאוד מאוד אינטנסיבי, לילות כימים, 24/7, נגד תכנים פוגעניים רבים מאוד ברשת

אורי אורבך:  אנחנו ללא ספק מזהים עלייה חדה במספר התכנים

אורי אורבך:  מבחינת נתונים מספריים אני אגיד שעד עתה המחלקה שלנו בחנה כ-5,000 תכנים שהתקבלו בראש ובראשונה כמובן מגופי הביטחון אך גם ממשרדי ממשלה נוספים

אורי אורבך:  כפי שעמית אמר, קיבלנו לאחרונה גם מהם - - -     

עודד פורר: אתם פועלים על תכנים שאזרחי ישראל מעלים כדי לנהל מולם הליכים פליליים?     

אורי אורבך: לא, אנחנו פועלים נגד תכנים שמופצים ברשת ע"י כל גורם

אורי אורבך:  כשמדובר בתכנים של אזרחים ישראליים אנחנו מיידעים את המשטרה על מנת שיהיה אפשר לפעול נגדם גם בציר הפלילי, שזה כמובן דרך המלך

עידן רול: אתם מנטרים בעצמכם או שהכל מגיע אליכם נגיד מאגף מסוים במשרד לקבוצות, כמו שדיברו פה?     

אורי אורבך: אנחנו לא עוסקים בניטור, אנחנו מקבלים תכנים מגופי מדינה רשמיים

אורי אורבך:  כפי שאמרתי, בראש ובראשונה גופי ביטחון ומשרדי ממשלה נוספים

עידן רול: תוכל לתת לנו קצת מידע על היקף הפניות שיש כרגע?     

אורי אורבך: אנחנו קיבלנו עד עתה כ-5,000 תכנים שדיווחו לנו עליהם, בחנו את כולם ועל רובם באמת פנינו לפלטפורמות כדי להוריד אותם

עודד פורר: כמה מתוך הפניות שקיבלתם הוסרו?     

אורי אורבך: אין לי נתונים מדויקים כרגע כי אנחנו למעשה כל הזמן, גם בשעה זו, כשאנחנו בוועדה, מדווחים על תכנים נוספים, אז אני לא יכול לתת נתונים עדכניים אבל אנחנו יכולים להגיד שמדובר באלפי תכנים שדיווחנו לפלטפורמה

עודד פורר: אותי מטריד שני דברים: אחד, אני חושב שמערכת הניטור הממשלתית בכלל לא עובדת בצורה מסודרת

עודד פורר:  בסדר, נניח אבל שיש ניטור, יש פניות של אזרחים

עודד פורר:  זה שאתם פונים לפלטפורמה לא אומר שהם מסירים את התוכן

עודד פורר:  זה גם לא אומר שהם בהכרח חסמו את מי שהעלה את התוכן, זה גם לא אומר שהתוכן מוסר בכל העולם ולא רק בישראל

עודד פורר:  יש פה כמה וכמה נקודות שאני לא יודע מהם אמצעי אכיפה שלכם מול החברות האלה

עודד פורר:  בוא נעשה test case – אתה פונה לחברת פייסבוק, מטא, מבקש מהם להסיר תוכן, מה המחויבות שלהם וכמה אתה יכול לבדוק ולאכוף את זה?     

אורי אורבך: הפניה היא פנייה וולונטרית

אורי אורבך:  אנחנו פונים לפלטפורמה ומבקשים ממנה להסיר את התוכן - - -     

עודד פורר: יש סיבה שאתם לא מקדמים תקנות שעת חירום? אני שם רגע בצד עכשיו את החקיקה הקבועה שאני חושב שצריכה להיות בעניין

אורי אורבך: זה פחות רלוונטי אלי, אפשר לפנות לגורמים הרלוונטיים בנושא הזה

אורי אורבך:  אנחנו פונים בהתאם לנוהל עבודה מסודר, שכבר קיים וגם מופץ ברשת, שגם אושר בבג"ץ

אורי אורבך:  אנחנו פונים  כשיש הפרה של החוק הישראלי והפרה של תנאי השימוש של הפלטפורמה, לגבי תכנים רבים, רובם תכני הסתה

אורי אורבך:  אני יכול להגיד, וזה חשוב לי בהמשך להערות הקודמות, שאנחנו נמצאים בקשרי עבודה טובים עם מרבית הפלטפורמות

אורי אורבך:  אנחנו כן מזהים קושי ספציפי מול טלגרם אבל מעבר לזה אנחנו נמצאים בקשרי עבודה טובים מול מרבית הפלטפורמות ולפי הבדיקה שלנו אחוזי ההסרה הם גבוהים

עידן רול: אתם פונים למחלקה המשפטית של החברות? יש לכם נתיב אלטרנטיבי?     

אורי אורבך: זה תלוי בפלטפורמה הספציפית

אורי אורבך:  יש לנו למעשה נתיבים ייחודיים לנו שמגיעים לגורמים הרלוונטיים מכל פלטפורמה

עודד פורר: מול X, טוויטר לשעבר, יש לכם?     

אורי אורבך: יש גם קשרי עבודה מול טוויטר, כמובן

עידן רול: אבל אתם לא פונים בממשק הרגיל של הדיווח, כמו שכל אזרח יכול לעשות?     

אורי אורבך: יש לנו ממשקי עבודה ייחודיים לנו בהתאם לכל פלטפורמה

עודד פורר: תודה

עודד פורר:  אני רוצה התייחסות של אייל זנדברג מייעוץ וחקיקה

עודד פורר:  תסלחו לי, אני מנסה להיות אופרטיבי בדיון הזה

עודד פורר:  אני רוצה שיהיה פה משהו אופרטיבי

עודד פורר:  אייל, מדברים שעולים – אין טעם לחפור בזה שוב ושוב –בסוף הבעיה המרכזית היא הכלים

עודד פורר:  יש כלים דומים שקיימים שלא בשעת חירום לאירופים, לאיחוד האירופי, בארצות הברית, מדוע לא לקדם לפחות בתקנות שעת חירום כבר עכשיו איזשהם כלי אכיפה מול החברות האלה?     

אליעזר זנדברג: קודם כל אני חושב שכדאי היה שאור יחזור ויציג, הוא הזכיר בשולי הדברים שלו את ההצלחה, כפי שהיא הוצגה גם לנו בשיחות פנימיות כשהנושא עלה, אל מול החברות

אליעזר זנדברג:  זאת אומרת שהפניות מצליחות בשיעורים מאוד מאוד גבוהים בסופו של דבר להוריד את התוכן

אליעזר זנדברג:  לגבי הסרת תכנים מסוימים שמגיעים לרמה של הסתה, יכול להיות שיש גם איזשהו עוגן בחוק, אבל החברות הן חברות בינלאומיות להבנתי ולכן אם שואלים אותי מה היכולת לאכוף עליהן, אם זה ברמה של אכיפה, אני לא יודע לומר אם זה באמת מה שיוביל להסרה בכל העולם של התכנים

אליעזר זנדברג:  לא נראה לי שזה הכלי

עודד פורר: אני אתן לך שתי דוגמאות

עודד פורר:  ראשית, באמת לקח הרבה מאוד שנים לאסור הכחשת שואה ברשת, הרבה מאוד עבודה, הרבה מאוד מאמץ, היום זה אסור, היום זה אסור ברשת מטא

עודד פורר:  אני לא יודע אם מותר שם היום בתקנות שלהם להכחיש את הטבח או לא להכחיש את הטבח

עודד פורר:  אלה חלק מההנחיות שהם צריכים וחייבים לקבל כהנחיות שוטפות באמצעות רגולציה ממדינת ישראל שאומרת להם, כמו למשל באיחוד האירופי: ככל שלא תגדירו את זה אתם תשלמו

עודד פורר:       החברות האלה באות לפה, הן לא אבירות חופש הביטוי ולא מעניין אותן שכולם יבואו ויעשו קהילה, הן חברות כלכליות שבאות ומרוויחות כסף במדינת ישראל ממפרסמים במדינת ישראל וגם משלמות כאן מסים, הן צריכות לדעת שזה עולה להן כסף

עודד פורר:  למה האיחוד האירופי יכול לתת לאילון מאסק 24 שעות ולהגיד לו: או שאתה תיתן לי דוח מה אתם עושים ברשת X בנושאים של הסרת תכנים, או שתצטרך לשלם?     

אליעזר זנדברג: אני מוכן לבדוק את זה, אני לא מומחה להיבטים של משפט בינלאומי ואיך אנחנו יכולים לאכוף על חברות - - -     

עודד פורר: באירופה מוטל קנס של 6% מההכנסות במידה והם לא מסירים תכנים

אליעזר זנדברג: אני לא מכיר מספיק את דרכי האכיפה על הרשתות החברתיות כגוף שלא פועל במדינת ישראל ממש, או לשיטתם, שיש היבטים בינלאומיים, פועלים בכל העולם ומהו הכלי, אם יש לנו כלי, שיכול לאכוף עליהן את הדבר הזה והאם נשיג בדרך הזאת, מעבר לתחושה שחוקקנו משהו, מעבר לכלי שפועל כבר ושאור במחלקת הסייבר בפרקליטות המדינה פועלת ומשיגה הישגים מאוד משמעותיים

אליעזר זנדברג:  אז אולי ה-test case צריך להיות האם במסלול שקיים ועובד כבר מזה 6 או 7 שנים בצורה מאוד טובה יש פניות שאנחנו לא מצליחים כמדינת ישראל להגן על האינטרס שלנו

עודד פורר: א', אזרח לא יודע

עודד פורר:  ב', הממשלה לא מנטרת

עודד פורר:  ג', אני מזמין אותך להיכנס לרשתות ולראות את התכנים

עודד פורר:  אתה יכול לפנות אפילו לכל אחד ממשפחות הנפגעים שסופג אלפי תגובות, אלפי תגובות מפרו פלסטינים ברשת, מזה שכשאתה מעלה תוכן פרו ישראלי אז אלפי פלסטינים מדווחים על התוכן שלך ומיד הוא מוסר ותנסה להסיר תוכן אחר בכמה וכמה מהרשתות

אליעזר זנדברג: דווקא לגבי הסרת תכנים כדאי לשמוע

אליעזר זנדברג:  אני חושב שהפעילות כן מצליחה

אליעזר זנדברג:  זה ברור לנו שאנחנו לא נוכל להסיר כל תוכן שלא נראה לנו - - -     

עודד פורר: אז הכול מוצלח לעמדת הממשלה?     

אליעזר זנדברג: לא, אני לא מייצג פה את עמדת כל הממשלה, אני מדבר על היבט מאוד מסוים

אליעזר זנדברג:  שאלת הניטור היא שאלה אחת, איך מנטרים, התייחסו לזה, אני באמת לא עוסק בניטור ואיך אוספים את המידע, אני לא יודע לומר את זה

אליעזר זנדברג:  השאלה השנייה היא משנטרנו ואנחנו יודעים את זה איך אנחנו פועלים

אליעזר זנדברג:  מחלקת הסייבר תיארה, ואור יכול לחזור – וסליחה שאני מעביר אליו – להסביר עד כמה הקשר הזו הוא אפקטיבי

אליעזר זנדברג:  זה מה שהוסבר לנו

אליעזר זנדברג:  אז השאלה היא האם יש פער באפקטיביות שאותו נצליח לקדם - - -     

עודד פורר: אור לא יודע

עודד פורר:  שאלתי אותו, הוא אמר שהוא העביר 5,000 פניות והוא לא יודע כמה מהן הוסרו

אורי אורבך: אני אשמח להתייחס

אורי אורבך:  אין לנו נתונים מדויקים אבל כפי שאמרתי, מרבית הפניות שעליהן אנחנו מדווחים בסוף מוסרות

אורי אורבך:  גם כן חשוב לי להגיד שאנחנו במלחמה הזו ניסינו גם לפנות אל מה שאנחנו קוראים תכנים אסטרטגיים, כלומר תכנים שאנחנו יודעים להגיד שהם מופצים להרבה מאוד אנשים

אורי אורבך:  למשל, האשטאגים – אני לא יודע אם אנשים פה מודעים לזה אבל האשטאגים זו בעצם יכולת של אנשים לצרוך מידע מהרבה מאוד אנשים והם בסוף מגיעים לקהל יעד עצום

אורי אורבך:   אנחנו פנינו על האשטאג שהחשיפה שלו הייתה ל-200 מיליון איש והצלחנו להסיר אותו

אורי אורבך:  אותו דבר אנחנו יכולים להגיד על קטעי קול

אורי אורבך:  יש לפעמים הרבה מאוד פרסומים שמצורפים אליהם קטעי קול מסוימים - - -     

עודד פורר: סליחה, אור

עודד פורר:  אי אפשר לנהל את הדיון הזה בפנינו והצלחנו להסיר את ההאשטאג ההוא או האשטאג הזה

עודד פורר:  זה לא דיון של מיקרו

עודד פורר:  זה דיון של מיקרו

עודד פורר:  השאלה היא בסוף – יש לך חמשת אלפים פניות, האם הצלחת לטפל ב-100 או ב-4,500?      

אורי אורבך: כפי שאמרתי, אדוני, הצלחנו להסיר כמות תכנים משמעותית מאוד - - -     

עודד פורר: אני לא מכיר את המספר הזה

עודד פורר:  אני למדתי מתמטיקה, לא היה המספר שנקרא "משמעותי"

עודד פורר:  אני יודע אחוזים

עודד פורר:  אני יודע "אני מצליח להסיר 10%, אני מצליח 15%

עודד פורר:  איך אתה עובד? אתה יכול לשחק כדורסל בלי לוח תוצאות ולהגיד מי ניצח?     

אורי אורבך: אם הרשתות היו מגיעות לדיון היינו יכולים לדעת נתונים יותר מדויקים - - -     

עודד פורר: לך צריך להיות נתונים, אתה מנטר, אתה פנית, אתה צריך לדעת אם הסירו או לא הסירו את מה שפנית לגביו

אורי אורבך: ביחס למרבית הפלטפורמות המרכזיות שאנחנו עובדים איתן, אחוזי ההצלחה היו מעל 90% או קרוב לזה

אורי אורבך:  כלומר, אנחנו מדווחים על מרבית הפניות שמגיעות אלינו ואחוזי ההסרה הם מעל 90%

אורי אורבך:  ביחס לטלגרם, כפי שאמרתי בתחילת הדיון, אנחנו מזהים קשיים משמעותיים

עודד פורר: אוקיי

עודד פורר:  תומר אלדובי מהתנועה למאבק באנטישמיות ברשת

עודד פורר:  בבקשה

תומר אלדובי: תודה, אדוני יושב-הראש, אני חושב שבחיים לא היה כאן יושב ראש ועדה שמבין יותר את הנושא של מה שקורה ברשת החברתית בכל השנים שאני פעיל בנושא ולכן הדיון גם הולך למקומות הרלוונטיים

תומר אלדובי:  אנחנו בשבוע האחרון, מאז שהמלחמה התחילה, הקמנו חמ"ל ענקי של מתנדבים, גייסנו 3,000 מתנדבים מכל רחבי העולם שפעילים להסרה של חומר אנטישמי, אנחנו מכשירים אותם ב-4 שפות שונות ומקווים שהפעילות הזאת תתרחב

תומר אלדובי:  יש לנו מספרים מדויקים על כל התכנים שאנחנו מוצאים

תומר אלדובי:  אנחנו בקשר עם טיקטוק, עם פייסבוק, עם טלגרם, עם טוויטר, עם כל מי שצריך כדי להסיר, ואני גם מבטיח לשלוח נתונים מאוד מדויקים כמה ירד ומה לא ירד כי יש לנו את המספרים

תומר אלדובי:      בסופו של דבר, 150,000 תכנים של משרד התפוצות או של כל גורם אחר זה לא מעניין, זה לא מספיק טוב כי המטרה היא להסיר את 150,000 התכנים, וכמו שאני עושה כבר 6 שנים, אני גם קורא למשרד התפוצות לתת לנו את התכנים האלה כדי שהמתנדבים שלנו יוכלו לעבור – כי 6 שנים כבר זה לא קורה – לקטלג אותם ולפנות לרשת החברתית כדי להסיר אותם

תומר אלדובי:  זה לא מספיק להגיד שיש עלייה מטורפת אם אנחנו לא עושים עם זה שום דבר ולא מורידים את זה מהרשת החברתית

תומר אלדובי:      אחת הבעיות העיקריות שיש לנו היום זה שרוב התכנים הם תכנים אלימים מאוד והרשת החברתית לא מחשיבה את זה כתוכן שהוא נגד המדיניות, בעיקר ציטוטים מהקוראן באנגלית, בערבית, ואלה דברים שהרשת לא מורידה ואנחנו מנסים לשנות את זה

תומר אלדובי:  לשמחתנו, כארגון ישראלי יש לי קשר מאוד חזק עם האיחוד האירופי, יש לי איתם שיחה בקרוב, כי כמו שאמרת, ובצדק, יש להם את DSA, יש להם רגולציה והם יצליחו להסיר את התכנים האלה

תומר אלדובי:      אני יכול לדבר על זה עוד הרבה אבל לסיום אני רוצה לומר שאנחנו, כעמותה מאוד רזה ומאוד צרה, לא עומדים בעומס, לא עומדים בכמויות המתנדבים ובכמויות התכנים שאנחנו מקבלים ועובדים בשיתוף חברות הייטק

תומר אלדובי:  אנחנו צריכים תקצוב של משרדי הממשלה, משרד החוץ, משרד התפוצות, משרד ההסברה אם הוא עדיין פעיל, שיעזרו לנו לעשות את הדברים האלה

תומר אלדובי:  לצערי, כל הבקשות לסיוע חירום, לתקצוב חירום, לעשות את העבודה שאנחנו עושים במספרים אסטרונומיים נענות בשלילה באופן קבוע כבר הרבה מאוד שנים, ובטח עכשיו במלחמה

תומר אלדובי:  אין לנו שיתוף פעולה שהוא באמת עוזר לנו ממשרדי הממשלה, שלצערי יכולים לעשות הרבה יותר

תומר אלדובי:       הרשת החברתית, טיקטוק למשל, או פייסבוק, עובדות אתנו בצורה פנטסטית

תומר אלדובי:  טיקטוק משחזרת עשרות חשבונות של ישראלים שנחסמו באופן יומיומי ואנחנו בקשר טוב

תומר אלדובי:  משרדי הממשלה לצערי בעיניי לא עושים מספיק, יכולים לעבוד אתנו בצורה הרבה יותר יפה ואני באמת מבקש עזרה בנושא הזה

תומר אלדובי:  אני לא צריך מתנדבים, יש לנו אלפים, אני צריך איזשהו סיוע שיעזור לנו להגיע למספרים הרבה יותר גבוהים ונעשה כמה שאפשר

אלעזר שטרן: על איזה סדרי גודל של סיוע אתה מדבר?     

תומר אלדובי: אנחנו מגייסים סדר גודל של חצי מיליון דולר

תומר אלדובי:  זה התקצוב שאנחנו צריכים עם כל הגורמים הרלוונטיים וקמפיינים ממוחשבים ואינטרנטיים

תומר אלדובי:  יש לנו 3,000 מתנדבים והמספרים עולים

תומר אלדובי:  בשבוע הצטרפו 3,000 מכול העולם

תומר אלדובי:  זו כמות מטורפת

עודד פורר: אם עכשיו היה אומר לך משרד האוצר: יש לך צ'ק, תגיד מה לרשום?     

תומר אלדובי: אני צריך עכשיו 2 מיליון שקלים, חצי מיליון דולר, לעשות את הפעילות שאנחנו עושים

תומר אלדובי:  כל סכום יכול לעזור לנו אבל זה הסכום האידיאלי

עידן רול: יש תורמים שמעוניינים לתרום לדברים

עודד פורר: עידן, יכול להיות שדרך החמ"ל של הח"כים אפשר לעשות פה משהו כי יש שם תורמים

עידן רול: יכול להיות שיש

עידן רול:  תומר, דבר איתי אחר כך

עודד פורר: בבקשה, ד"ר אסף וינר מאיגוד האינטרנט

אסף זמיר: אני מגיע מאיגוד האינטרנט הישראלי

אסף זמיר:  אנחנו עמותה ללא כוונת רווח שכבר למעלה מ-30 שנה מפעילה תשתיות אינטרנט לאומיות, את הסיומת IL, עוד כמה תשתיות של ספקיות האינטרנט ואנחנו עוסקים, לפחות בעשור האחרון, בפעילות מחקר מאוד נרחבת גם של רשתות חברתיות, אנחנו מפעילים כבר שנים קו סיוע למשתמשים בישראל מול הפלטפורמות, הרבה לפני האירוע הזה וגם הקודמים

אסף זמיר:  לפעמים זה במקרים שירדו דברים שלא היו צריכים לרדת, נחסמו חשבונות ואנחנו בקשר מול הפלטפורמות, לפעמים דברים שצריך להוריד

אסף זמיר:       אנחנו Trusted flaggers של כל הפלטפורמות המרכזיות ואנחנו גם, כחלק מהתפקיד שלנו, מעורבים בהרבה פורומים בינלאומיים של רגולציה על האינטרנט

אסף זמיר:  כבר לפני שנה וחצי פרסמנו דוח, הפצנו אותו גם למשרד המשפטים והתקשורת בוועדות שהיו – מוועדת בן-חורין, ועדת דוידי – על למה צריך פה תואם ל-DSA, זה הסטנדרט שהולכים להתיישר אליו

אסף זמיר:       אני אשמח לדבר גם על זה והיכן הרגולציה תקועה אבל קודם שאלו על מספרים אז לנו יש מספרים

אסף זמיר:  כמויות הפניות של מחלקת הסייבר בערוץ הוולונטרי לרשתות החברתיות, זה קורה מ-2016, בממוצע יש עשרות אלפי פניות בחודש

אסף זמיר:  אחוזי ההצלחה הכלליים שלהם עומדים על 80% אבל חשוב להבין את הדקויות

אסף זמיר:  יש הבדל גדול בין הפלטפורמות

אסף זמיר:  יוטיוב למשל, בממוצע מ-2016 עד סוף 2021, היא הפלטפורמה שהכי פחות נענית לבקשות הסרה

אסף זמיר:  לא בהכרח אומר עליה משהו רע, אולי זה יכול להעיד על טיב הבקשות שמגיעות אליה

אסף זמיר:  אבל זה שונה למשל מאינסטגרם, שהרבה יותר נענית

אסף זמיר:  יש פה הבדלים די גדולים בין הפלטפורמות

אסף זמיר:  אם אנחנו מנסים לראות מה לא עובד ואיפה צריך לרכז מאמץ צריך להיכנס לדברים האלה

אסף זמיר:  למחלקת הסייבר יש מספרים מלאים

אסף זמיר:      הדבר שיותר מעניין שאנחנו רואים, וזה אם אנחנו מנסים להבין לאיזה בקשות הפלטפורמות נענות ולאיזה לא, הוא שכשמדובר בפנייה של גופי מדינה על תוכן שהוא הסתה לאלימות, הטרדה מינית, הפרת צו איסור פרסום יש 100% היענות

אסף זמיר:  מהן העילות שאליהן הפלטפורמות לא מרגישות בנוח להיענות? הסתה לטרור, שרק 50% מהפניות בנושא הזה נענות, הזדהות עם ארגון טרור, שזה משהו דומה

אסף זמיר:  ומאיפה זה מגיע? אני חושב שאפשר להבין, הפלטפורמות עושות מה שקל וחד משמעי

אסף זמיר:  אם הן קיבלו צו, יש צו איסור פרסום, ברור להן

אסף זמיר:  הסתה לאלימות – הן גם לא צריכות קונטקסט, הן יכולות לראות את זה - - -     

עודד פורר: כשאתה מדבר על פניות, זה לא פניות מהממשלה?     

אסף זמיר: פניות מהממשלה, פניות של מחלקת הסייבר לפלטפורמות

עודד פורר: זאת אומרת שרק 50% מפניות הממשלה על הסתה לטרור נענות?     

אסף זמיר: מתקבלות

עודד פורר: מתקבלות

עודד פורר:  אני לא מדבר על עכשיו אלא בשוטף

עודד פורר:  מחלקת הסייבר של מדינת ישראל פונה לרשת חברתית, אומרת לו: יש לך תוכן שמסית לטרור ומתוך כל שתי פניות רק אחת נענית?     

אסף זמיר: זה המספרים שיש לנו בממוצע עד סוף 2021, אבל כן, זה הדברים

אסף זמיר:  גם לשון הרע זה דברים שפחות יורדים כי פה הפלטפורמה צריכה להיות שופט

אסף זמיר:  מאוד קל לה אם זה תוכן שהוא אלים, תוכן גרפי, היא לא צריכה לדעת אם זה מותר או לא, זה מאוד ברור לה, קל לה, היא מורידה

אסף זמיר:  המערכות האוטומטיות, אם יהיה עירום, פורנוגרפיה, מזהות את זה בשנייה, זה יורד, אין פה מחלוקת

אסף זמיר:  אנחנו רואים שטרור זה משהו שהוא יכול להתפרש ויש פה יחסי ציבור והמון שיקולים

אסף זמיר:  זה אם לא מכריחים אותן

אסף זמיר:  אם זה לא נכנס לרשימת ארגוני הטרור, הם לא רוצים להיות - - -     

עודד פורר: לתשומת לבך, משרד המשפטים, אייל

עודד פורר:  זה בדיוק הסיפור

עודד פורר:  זה משאיר את זה לוולונטריות שלהם

עודד פורר:  50% מהתכנים של הסתה לטרור נשארים ברשת

אסף זמיר: הבעיה בדברים האלה שאנחנו לא יודעים אם זה הסתה לטרור כי לא היה בית משפט שקבע שזו הסתה לטרור

אסף זמיר:  הרי הפניה שהם מקבלים ממחלקת הסייבר - - -     

עודד פורר: לשיטת המדינה

אסף זמיר: נכון, לפי הבנתנו זו עבירה של טרור

אסף זמיר:  אם זה היה מגיע גם עם פסק דין של בית משפט - - -     

עודד פורר: נניח שעל לוח המודעות בתל אביב, הבילבורד הגדול על מרכז עזריאלי, היה מוקרן סרטון והיה בא משרד המשפטים ופונה לחברת עזריאלי ואומר לה: סליחה, הסרטון הזה מסית לטרור, נראה לכם שהוא לא היה מוסר מיד? ש-100% מהפניות לא היו נענות בעניין הזה? צריך להבין שזה הסיפור

אסף זמיר: אין ספק

אסף זמיר:  עכשיו כאן מגיעה כמובן השאלה למה אירופה יכולה

עידן רול: אסף, לדעתך זה מושפע גם מתשתית חוקית? אם היו חוקים מתאימים, יכול להיות שאחוזי הביצוע שלהם היו גבוהים יותר כמו בחו"ל? אתה יודע להראות לנו פערים לעומת מדינות שבהן יש תשתית חוקית מתאימה לזה?     

אסף זמיר: קשה להשוות את העילה הזאת למה שקורה בחו"ל כי הכמויות של דיווחים בנושאים של טרור או עידוד טרור בישראל הם בהיקפים שלא דומים לשום מקום אחר

אסף זמיר:  אני אפילו אגיד יותר מזה – תקנו אותי, מחלקת הסייבר, אם אני טועה – 94%-95% מכל הבקשות שמועברות לרשתות זה בנושא של טרור או עידוד טרור, אולי אחוז פגיעה בפרטיות, אולי 3% דברים מיניים או צו איסור פרסום

אסף זמיר:  זה באמת עיקר מה שפונים אליהם בנושא הזה

אסף זמיר:  גם בכלים של הפלטפורמות – טרור זה משהו שהוא עמום, קשה להם מאוד לעבוד עם זה

אסף זמיר:  אם זה היה מגיע עם איזושהי אסמכתא, בית משפט, גוף בינ"ל שאומר: זה טרור, היה להן קל לעשות, אבל הן לא יכולות להיות במקום של השופטים וזה די מובן

עודד פורר: אני עכשיו שם רגע בצד את ימי השגרה, אם עכשיו בתקנות שעת חירום הייתה הוראה שאומרת – לא פניה של מחלקת הסייבר, הוראה – אם לא אנחנו מכבים אתכם, אנחנו קונסים אתכם , סביר שההיענות הייתה 100%?     

אסף זמיר: אי אפשר לדעת כי האיומים של הפלטפורמות בסיטואציות כאלה זה שאם הרגולציה תהיה לא הגיונית, לא מידתית פוגעת, הם ייקחו את הרגליים וילכו, שזה איום שאפשר לשים אותו - - -     

עודד פורר: אני רוצה לראות את זה קורה

אסף זמיר: זה נכון

אסף זמיר:  ראינו שזה לא קורה במדינות חזקות

אסף זמיר:  הודו, כשהיא רוצה הגבלות תוכן שמתאימות לצרכים שלהם, מקשיבים להם, זה קורה, אנחנו רואים היענות רבה

אסף זמיר:  בסופו של דבר זה כמו הרבה דברים, כוח שוק

אסף זמיר:  אם באמת יהיה איזשהו גוף – אפילו יש לנו שיתופי פעולה כאלה – חברה אזרחית, גוף שיפוטי, שלא יצטרכו להסתמך רק על מישהו מהפרקליטות אמר ולכן צריך להוריד, משהו שיבטיח את חופש הביטוי, משהו שיבטיח איזושהי ביקורת - - -     

עודד פורר: זה נכון, אתה מדבר עכשיו על שגרה, אנחנו במצב מלחמה

אסף זמיר: בדיוק, לכן אני חושב, וזה גם מה שאנחנו עושים, שאם נוכל להבין ממחלקת הסייבר או מהארגונים בדיוק איפה הם הדברים שאותם לא מסירים ושם צריך להתמקד, כי כמו שאמרו, 80% מהדברים נענים - - -     

עודד פורר: יש לך go-to guy בממשלה? יש לך כתובת שאתה יודע שאיתם אתה עובד מול הממשלה, שהם אחראים על הנושא הזה? כל הנושא של הסרת תכנים שקשורים בהסתה נגד מדינת ישראל, הכחשת הטבח בעוטף

אסף זמיר: הפניות שאנחנו מקבלים לקו שלנו מאזרחים זה בדברים אפילו הרבה יותר פשוטים, או ממש פגיעות ברמה הבין-אישית, שזה דברים שמקבלים הרבה - - -     

עודד פורר: יש לך כתובת?     

אסף זמיר: אנחנו לא מקבלים את הדברים

אסף זמיר:  אם זה מגיע אלינו אנחנו מעבירים את זה לגופי ביטחון

אסף זמיר:  מחלקת הסייבר היא הרי זו שמרכזת את הדיווחים מהמשטרה, מערכות הביטחון, אפילו משרד הבריאות בתקופת הקורנה כשהיה פייק ניוז, וזה התפקיד שלה לבוא ולהגיד

אסף זמיר:  אנחנו מדווחים כמדווח אמין אבל לא מגיעות אלינו כארגון אזרחי הפניות של ההכחשה, של הטרור או של האנטישמיות

אסף זמיר:  אנחנו כן מסתכלים בדיוק על מה יורד וכמה

עודד פורר: תודה

עודד פורר:  רחלי ברץ' מהסתדרות הציונית, בבקשה

רחלי ברץ ריקס: אנחנו גם כן פועלים בניטור רשתות

רחלי ברץ ריקס:  אנחנו גם עובדים מול משרד התפוצות ומול ה-FOA

רחלי ברץ ריקס:  אנחנו פועלים מול הרבה מאוד קהילות בחו"ל

רחלי ברץ ריקס:  זאת אומרת שאנחנו מקבלים גם הרבה מאוד אינפוטים מהקהילה

רחלי ברץ ריקס:  לאור מה שהיה ביום שישי, שהייתה התארגנות לפגיעה, מה שנקרא "יום שישי השחור", של הרבה מאוד אירגוני תומכי חמאס, אנחנו עברנו על הרשתות, מצאנו הרבה מאוד חומרים גלויים

רחלי ברץ ריקס:       כאן אני רוצה דווקא להעיר למשרד החוץ, שהוציא את ההנחיות שלו ביום חמישי ב-10 בלילה, הפרסומים שיצאו מאוחר מדי ורחוק מדי

רחלי ברץ ריקס:  היה את כל המידע ברשתות גלוי

רחלי ברץ ריקס:  אפשר היה להוציא את ההתראות  הרבה קודם

רחלי ברץ ריקס:  זה לא התפקיד שלנו נראה לי כגופי מוסדות לאומיים לשבת ולעשות את הניטורים האלה, אני חושבת שהיה אפשר לעשות אותם הרבה קודם ולהוציא את הפרסומים לקהילות היהודיות מוקדם יותר

רחלי ברץ ריקס:  אנחנו עשינו את זה לכמה שיותר קהילות באמצעות השליחים של ההסתדרות הציונית העולמית והסוכנות היהודית והעברנו את ההנחיות לקב"טים

רחלי ברץ ריקס:       אני כן מצטרפת פה לאמירה של כל הניטורים שמבוצעים כרגע

רחלי ברץ ריקס:  יש הרבה מאוד יוזמות של חברות הייטק שיושבים בהם הרבה מאוד ישראלים בסיליקון ואלי  שכן מנטרים, שכן פונים, שכן עושים, ונכון מאוד לחזק אותם פה במקום הזה ולתמוך בהם ולראות גם מה אפשר לבוא לקראתם

רחלי ברץ ריקס:  תודה

עודד פורר: תודה לך הדברים ובוודאי לכל הגופים הוולונטריים

עודד פורר:  רק שתהיו בעניינים, אמר פה משרד המשפטים שהוא טיפל ב-5,000 תכנים, חבר הכנסת שטרן, כדי לסבר את האוזן במספרים, רק פייסבוק אמרה שבשלושת הימים שלאחר ה-7 באוקטובר הסירו או סימנו כתוכן פוגעני יותר מ-795,000 תכנים הנחשבים פוגעניים

עודד פורר:  צריך להבין עד כמה הממשלה נמצאת מאחור במובן הזה של ניטור, אכיפה והסרה

עודד פורר:  אלה מדברים על מטוסים ואליהם מתנהלים במקלות ואבנים

עודד פורר:  זה הסיפור

עודד פורר:       משרד החוץ, רות כהן דאר, בבקשה

רות כהן דאר: בוקר טוב ותודה על ההזדמנות לדבר

רות כהן דאר:  אני חושבת שזה דיון ממש חשוב ולא רק לעתות מלחמה אלא גם לעתות שגרה

רות כהן דאר:  אני חושבת שהאתגר הגדול מול הרשתות החברתיות והעובדה שהן לא פה זה הנושא של השקיפות

רות כהן דאר:  מדברים על הסרה, הסירו 700,000 תכנים – מה הסירו, איך הסירו, למה, כל הדברים האלה הם קופסה שחורה לכל מי שרוצה להסתכל על זה? אני חושבת שזה אתגר מאוד חשוב בדיון שלנו מול הרשתות החברתיות

רות כהן דאר:       לנו יש קשר טוב עם כל הרשתות החברתיות, אנחנו מדווחים, אנחנו Trusted flaggers

רות כהן דאר:  אנחנו לא מנטרים, אנחנו מסתמכים על הניטור של משרד התפוצות, אנחנו עובדים עם עמותות כמו FOA, FOA בקשר עם האיחוד האירופי לא מעט בזכות קשר שאנחנו יצרנו בינו לבין הצוות האחראי על האנטישמיות באיחוד האירופי, וכאן אני רוצה להגיד מילה טובה לאיחוד האירופי

רות כהן דאר:  ה-(DSA)  Digital Services Act נכנס לתוקף בתחילת החודש, ב-2 באוקטובר, והם כבר פנו אלינו בבקשה לספק להם תכנים ודוגמאות כדי שהם יוכלו להפוך אותם ל-test cases מול הרשתות החברתיות

רות כהן דאר:  יש שם סנקציות על הרשתות החברתיות, יש הוראות, יש הרבה מאוד מרכיבים שהם מאוד חשובים

רות כהן דאר:       אני חושבת שאחד הדברים החסרים בישראל זה חקיקה

רות כהן דאר:  אם יש תקנות לשעת חירום שאפשר להפעיל למקרים של הזמן הנוכחי, יכול להיות שזה מה שצריך לעשות, אבל צריך לזכור שמה שיוסר בארץ לא בהכרח יוסר בגרמניה, בצרפת או בשווייץ וזה אתגר מאוד מאוד גדול

רות כהן דאר:  לטובת העניין הזה אנחנו מנהלים שיח קבוע של השגרירויות שלנו עם אנשי ממשל ועם פוליטיקאים ועם מחוקקים באותן מדינות

רות כהן דאר:  יש לנו עכשיו מקרה שמטופל ע"י השגריר שלנו בזאגרב על תוכן פוגעני מאוד של דמות מאוד מוכרת שם

רות כהן דאר:  עדיין זה נושא שאנחנו עושים מול הרשויות

רות כהן דאר:       אחד הדברים שאנחנו גם פעילים בו הוא הרשת של השליחים המיוחדים למאבק באנטישמיות

רות כהן דאר:  יש כמה עשרות כאלה גם מאירופה, גם מארצות הברית, גם קנדה, ודרכם אנחנו מעבירים את המסרים

רות כהן דאר:  אנחנו משתפים בחומרים שמשרד התפוצות מפיק וגופים אחרים כדי שהם ייקחו את זה הלאה לממשלות שלהם

רות כהן דאר:  רק בישראל זה לא יספיק

עודד פורר: תודה

עודד פורר:  חבר הכנסת רול, בבקשה

עידן רול: אדוני היושב-ראש, אני חושב שבאמת צריך להתייחס לזה בשגרה וחירום ובשני המקרים יש לקונה של חקיקה

עידן רול:  אני מסכים לגמרי

עידן רול:  אנחנו מצפים לדרוש מהפלטפורמות איזושהי הגדלת ראש כשאנחנו לא תובעים את מה שמגיע לנו מראש

עידן רול:  כל עוד אנחנו לא מבססים את זה כעילה חוקית ברורה, עם השלכות פליליות, לא נוכל לבסס את זה באותה צורה כמו שהם מכירים, עילות כמו לשון הרע, כמו שהם מכירים עילות של פגיעה בפרטיות

עידן רול:  יש פה עבודה שצריכה להיעשות

עידן רול:      אני לחלוטין מסכים גם לגבי צווי החירום שמאושרים בועחו"ב

עידן רול:  צריך להיות מצב שנכנסים למצב חירום ברשתות

עידן רול:  אנחנו לא יכול להמשיך להיות קורבנות של סיטואציה

עידן רול:  אני חושב שכשמדברים על חוסן לאומי, התנהלות ברשתות היא חלק בלתי נפרד מזה

עידן רול:  אנחנו יודעים כל פעם שאנחנו הולכים לתוך סחרור שלילי והסתה ברשתות ואנחנו נכנסים לזה חזיתית בלי לשנות כל פעם, מסיבוב לסיבוב, מסיבוב למלחמה

עידן רול:       אנחנו חייבים לייצר לעצמנו הגנה חוקית לסיפור הזה, תהא הביקורת אשר תהא, אין מה לעשות

עידן רול:  אני שמעתי את האיומים מהרשתות כל כך הרבה פעמים, אף אחת לא תמהר לסגור עסקים בישראל, ואם כן אז כך צריך להיות

עידן רול:  אז למשתמשים תהיה פלטפורמה אחת פחות ויהיה להם קצת יותר זמן פנוי

עידן רול:  הכל בסדר

עידן רול:  אנחנו צריכים כמדינה לעשות את הדבר הזה

עידן רול:  זה היה צריך לקרות מזמן בממשלה

עידן רול:       לגבי מצב החירום הנוכחי, אני אהיה קצת יותר תכלסי מהבחינה שלי לפחות

עידן רול:  משרד התפוצות, בטח עכשיו, לאחר שקיבל גם את סמכות ההסברה, צריך להבין את מקומו מבחינת משאבים ומבחינת תכלית ולהיות גורם שמתכלל עכשיו יוזמות אזרחיות, לא מעבר

עידן רול:  אין להם לא את הידע ולא את כוח האדם

עידן רול:  זה גם הזמן שכל אחד צריך להסתכל פנימה ולהגיד מה יש לי, מה המשאבים, מה הכלים

עידן רול:  לא תהיה פה הקצאת משאבים תוך כדי מלחמה, לא יהיה אפשר לסדר את הדברים האלה ברמה התקציבית

עידן רול:  מה שיש לכם זה מה שיש לכם

עידן רול:  האם זה מספיק? לא, אבל זה מה שיש

עידן רול:       יש פה הזדמנות, הסוגיה הזו כבר עלתה ע"י היושב-ראש בעבר, גם בשוטף

עידן רול:  יש פתאום הזדמנות שאלפי אזרחים רוצים להירתם

עידן רול:  זה לא יקרה בזמן אחר

עידן רול:  זה לא נושא שמגיע לכותרות בשוטף מספיק כדי שאנשים יעסקו בו

עידן רול:  מה שמשרד התפוצות צריך לעשות עכשיו זה לא לפספס את ההזדמנות הזאת ואת גודל השעה ורק לייצר תשתית שמאפשרת ליוזמות האזרחיות השונות לפעול

עידן רול:  זה הכל

עידן רול:       גם תרומות אפשר להשיג מבחוץ אבל כרגע, כל אותם אלפים שנרתמים לדבר הזה, צריך לשמר אותם ולדאוג איך הם ימשיכו גם אחרי

עידן רול:  זה לעניות דעתי מה שצריך לעשות, כי משאבים תמיד יהיו חסרים וידיים עובדות תמיד תהיינה חסרות

עידן רול:  לא יכול להיות שבסוף כולם מפנים ל-FOA

עידן רול:  יש עדיין משרדי ממשלה במדינה הזאת צריכים לדאוג לזה

עידן רול:  ה-flow צריך להיות שכל הגופים עוזרים, אין הרבה כוח כרגע בגופים האחרים שדיברו פה, אין הרבה כוח אדם שמושקע בזה

עידן רול:  משרד התפוצות צריך לתכלל יוזמות אזרחיות מול FOA ולנסות לראות איך הם מקשרים לפלטפורמות השונות

עידן רול:       העובדה שכולם מנסים לנטר במקביל לא מקדמת כלום

עידן רול:  האזרחים מנטרים יותר טוב, יש להם יותר כלים ויש להם יתרון מספרי

עידן רול:  משרד ממשלתי שלא עשה אולי היערכות מספקת צריך בשעה זו בעיקר להיעזר בהם ולראות איך הוא פותח להם דלתות בזה שהוא משרד ממשלתי, שהוא מוציא את החתימה, הוא מוציא את המייל

עידן רול:  זה הכל לדעתי

עידן רול:  אני לא הייתי מנסה עכשיו לייצר שום מנגנון אלטרנטיבי

עידן רול:  זה לא עובד במשרד ממשלתי במהירות שנדרשת כרגע

עודד פורר: תודה

עודד פורר:  חבר הכנסת שטרן, בבקשה

אלעזר שטרן: האמת שאני חושב שחבר הכנסת עידן רול אמר את הדברים

אלעזר שטרן:  אני חושב שברור לכולנו שלדברים האלה – וגם מכאן חשיבות הדיון – יש משמעויות גם של חיי אדם ממש, ולכן זה חד משמעי

עודד פורר: תודה

עודד פורר:  סיון ברלדינו, מודיעין, משטרת ישראל

סיון ברלדינו: בחטיבת המודיעין במשטרה קיימת מחלקה שנקראת מחלקת מצפ"ן ובמסגרתה פועל מוקד מודיעין גלוי במתכונת של 24/7 שמנטר מידע מרשתות בשפה עברית וערבית, ובמסגרת הזו בין היתר אנחנו גם פועלים לניטור תכנים מסיתים לטרור, גם של הסתה של מגזר יהודי נגד אישים בכירים וכדו' וגם נגד מגזר ערבי

סיון ברלדינו:  מפרוץ המלחמה אנחנו מושקעים בנושא

סיון ברלדינו:  בדקנו הרבה מאוד פרסומים, איתרנו 658 ניטורי הסתה לטרור, הצלחנו לאתר מתוכם 154 בשטחי בט"פ

סיון ברלדינו:  סך הכל כ-5,000 תכנים ועוד כ-400 כבר בתהליך של זיהוי ונמצאים כמובן בקשר הדוק עם גופים נוספים

עודד פורר: תודה

עודד פורר:  עמית אפרתי, בבקשה

עמית אפרתי: אני רק אתייחס בקצרה למה שחבר הכנסת רול אמר

עמית אפרתי:  קודם כל, למשרד אין מנדט להוביל את תחום ההסברה

עמית אפרתי:  המשרד כרגע נכנס מתחת לאלונקה לאור הווקום שנוצר

עמית אפרתי:  המשרד הקים יחד עם מטה ההסברה הלאומי מנהלת מתנדבים לאומית שמרכזת ומתכללת את העבודה של אלפי ישראלים וישראליות שהתנדבו, פנו למשרד, אם זה עורכים גרפיים, קופירייטרים, אנשי פרסום וכו', הכל מנוהל במינהלת מתנדבים לאומית  שעובדת בשיתוף פעולה בין משרד התפוצות - - -     

עודד פורר: שואלת מנהלת הוועדה – היא ראתה תוכן, מה היא עושה? למי היא פונה?     

עמית אפרתי: זה הופץ בהרבה מאוד כלים, אנחנו נשמח גם להפיץ את זה דרככם, זה כרגע היום מתכלל פעילות של - - -     

עודד פורר: למה התשובה כל כך ארוכה? למי היא פונה? גלשתי, ראית עכשיו תוכן פוגעני, למי אני פונה?     

עמית אפרתי: א', היא יכולה לפנות אלי - - -     

עודד פורר: אליך? לפרסם את מספר הטלפון שלך? אתה מוקד הפניות?     

עמית אפרתי: בקול קורא יש כתובת מייל מסודרת של משרד התפוצות, המאבק באנטישמיות, שאנחנו מזמינים לפנות אליה

עמית אפרתי:  זה פורסם ואנחנו נמשיך לפרסם את זה ואני אשמח לסיוע שלכם לפרסם כדי שכמה שיותר גורמים יכירו את המערכת הזו

עודד פורר: מה כתובת המייל? מספר וואטסאפ? משהו? יש לכם צ'אט-בוטים?     

עמית אפרתי: כתובת המייל היא:  

עודד פורר: אתם מכירים את זה שאתם יכולים לעשות בוואטסאפ ופנייה דרך האינטרנט בלינק מיידי? תהיו קצת יותר נגישים

עמית אפרתי: יש לנו את זה

עמית אפרתי:  אני אשמח לשלוח לוועדה ושזה יופץ

עמית אפרתי:  יש לנו גם קבוצת וואטסאפ, גם פלטפורמה אינטרנטית וגם תיבת דואר

עמית אפרתי:  הכל מונגש והופץ ונשמח לסיוע שלכם להפיץ את זה

עודד פורר: בסדר

עודד פורר:  אני רוצה לסכם את הדיון

עודד פורר:  מדינת ישראל הגיעה לאירוע הזה כשהשליטה שלה במה שקורה ברשת פשוט לא קיימת ולא באמת מנוהלת אלא וולונטרית

עודד פורר:  פה יש איזה משרד שעושה כך והמשרד ההוא עושה קצת כך, וזה מעביר לזה וגם המספרים הם לא דומים בהיקפים

עודד פורר:  אני חושב שהפער בין מה שפייסבוק דיווחה על תכנים שהיא הסירה לעומת המספרים שמדברים עליהם פה, המספרים שמטפלים בהם, מראה שאין פה באמת הלימה והבנה שזה אירוע, שאגב חייב להיות אירוע שכמעט עובר ללא מגע יד אדם, הוא חייב להיות רוב-רובו באוטומציה של הסרה

עודד פורר:      חד משמעית נדרשת רגולציה

עודד פורר:  מה שאני אומר עכשיו נכון לא רק לימי מלחמה

עודד פורר:  בימי שגרה נדרשה רגולציה בתחום הזה

עודד פורר:  היא קיימת במדינות אחרות בעולם, היא לא קיימת כאן, חייבים לייצר את זה

עודד פורר:  אבל עכשיו אנחנו נמצאים במצב מלחמה ולכן הדרישות שלי מהממשלה הן כדלקמן: אחד, צריכה להתקבל החלטת ממשלה שמטילה על שר התקשורת את האחריות לכל הנושא הזה ולתכלול הנושא הזה מול משרדי הממשלה השונים לגבי פניה להסרת תכנים ברשת מכל סיבה שהיא; שתיים, שר התקשורת חייב לגבש תקנות שעת חירום מיידיות יחד עם משרד הביטחון, יחד עם המשרד לביטחון לאומי, עם מי שצריך - - -     

שלומית אבינח: - - -     

עודד פורר: כי הם לא אחראים על זה אבל הם אלה שצריכים להיות אחראים על זה

עודד פורר:  יש אנטישמיות ויש אלימות, בסוף זה מרחב התקשורת

עודד פורר:  כמו שהוא אחראי על מה קורה בחדשות 12, אם יש לי תלונות על חדשות 12 אני מזמין את משרד התקשורת, זה אותו דבר

עודד פורר:  תבינו שהמרחב הזה זה אותו דבר

עודד פורר:  זה המרחב הפרסומי, הוא פשוט קורא אונליין

עודד פורר:  השוויתי אותו קודם לשלט מודעות ברחוב

עודד פורר:  זה הרחוב

עודד פורר:  לכן אני מבקש ממנו לתכלל את זה

עודד פורר:       אני מבקש ממנו לגבש תקנות שעת חירום שיאפשרו הסרה מיידית של תכנים ויאפשרו לכפות על חברות האינטרנט של הרשתות החברתיות השונות הסרה מיידית של תכנים, עם סנקציות כלכליות לצדם, שיאפשר להבין שיש גם לדבר הזה מחיר

עודד פורר:  זה ימנע גם את כל הדיונים והבקשות הלאה

עודד פורר:  אנחנו לא צריכים להתחנן בפניהם

עודד פורר:  זה צריך להיות חד ערכי, כשם שמסירים תכנים פוגעניים של פורנוגרפיה באופן אוטומטי ואנחנו מגיעים ל-100%

עודד פורר:  כשאני מדבר על תקנות שעת חירום זה חייב להיות בטרור, בהסתה לטרור ובדברים שנוגעים למה שקרה פה

עודד פורר:      במקביל אני מבקש לפנות לרשתות החברתיות, פניה של הוועדה: אחד, להביע את המחאה על חוסר ההשתתפות, שניים, לדרוש מהם להגדיר את הכחשת הטבח בעוטף עזה כשם שמוגדרת הכחשת שואה ולהסיר כל תוכן שנוגע בזה באופן מיידי, כולל לחסום את החשבון שמעלה תכנים מהסוג הזה

אסף זמיר: שיפרסמו אולי גם מידע מלא על מה שהם עושים, שגם הציבור וגם המדינה יוכלו לדעת

אסף זמיר:  לא רק הודעה אלא ממש דוחות שמפרטים כמה הסרתם, באיזה עילות, באיזו תקופה

אסף זמיר:  אנחנו לא יודעים, אנחנו תלויים בהם

עודד פורר: נבקש ממנו לפרסם את זה

עודד פורר:  הם העבירו לנו לבקשתנו מה נעשה עד עכשיו, אנחנו נפיץ את זה מכאן, אבל גם לבקש מהם לפרסם באופן שוטף

עודד פורר:  עד כאן

עודד פורר:  זאת ישיבה ראשונה ולא אחרונה בנושא הזה

עודד פורר:  אנחנו נבצע על הדברים האלה מעקב, גם בהקשר של שעת חירום וגם בהקשר של שגרה

עודד פורר:  תודה, הישיבה נעולה